Uzgoj cherry rajčice uz pomoć micro bita

Projekt je zamišljen kao suradnja učenika predmetne i razredne nastave, a u svrhu istraživačkog učenja, razvoja ekološke svijesti i odgovornosti prema okolini u kojoj živimo.

Osnovna škola Blage Zadre iz Vukovara nalazi se u ravnici  omeđenoj moćnim Dunavom i bogatim slavonskim poljima. Naša polja bogata su hranjivim tvarima i što god se u zemlju posadi, zemlja višestruko nagradi.

Učenici će stoga posaditi cherry rajčicu kao netipičnu biljku naših prostora te pokušati dokazati da uz plodnu zemlju, pametno doziranje vode micro  bitom, rajčica će donijeti bogatstvo plodova.

Cilj je dobivene plodove iskoristiti u svrhu zdrave prehrane koja se provodi u školi te  napraviti eko ketchap od dobivenih plodova rajčice.

Učenici razredne nastave će izraditi ambalažu za ketchap, sudjelovati u sadnji biljaka te mjerenju količine uroda.

Učenici predmetne nastave će sudjelovati u sadnji rajčice, programiranju micro bita za navodnjavanje, voditi će dnevnik rada, fotografirati te objavljivati na stranici web škole. Zajedno će učenici obraditi rajčice za dobijanje finalnog proizvoda.

U projektu sudjeluju učenici OŠ Blago Zadro Vukovar